 ROMÂNIA

JUDEŢUL SATU MARE

CONSILIUL LOCAL AL

MUNICIPIULUI SATU MARE

**HOTĂRÂREA NR. 143/29.05.2025**

**privind însușirea documentației de dezlipire și constituirea unui drept de servitute de trecere cu piciorul ori cu mijloace de transport asupra unui teren din Municipiul Satu Mare, str. Liviu Rebreanu nr. 82**

Consiliul Local al Municipiului Satu Mare,

Având în vedere solicitarea de acordare a dreptului de servitute de trecere cu piciorul și cu mijloace de transport înaintată de către numitele Moldovan Adriana-Maria, Moldovan Adriana-Dana și Săsărean Gabriela Ecaterina, înregistrată la Primăria Municipiului Satu Mare sub nr. 74612/21.12.2023, completată prin adresa înregistrată la Primăria Municipiului Satu Mare sub nr. 20229/27.03.2025,

Analizând proiectul de hotărâre înregistrat sub nr. 31316/14.05.2025, referatul de aprobare al inițiatorului înregistrat sub nr. 31317/14.05.2025, raportul de specialitate al Direcției Patrimoniu, Serviciul Patrimoniu Concesionări Închirieri înregistrat sub nr. 31318/14.05.2025, raportul de specialitate al Serviciului Juridic, înregistrat sub nr. 32515/20.05.2025, adresa S.C. Koncret S.R.L., în calitate de evaluator ANEVAR, înregistrată la Primăria municipiului Satu Mare sub nr. 25508/16.04.2025 prin care menționează că se menține prețul propus prin raportul de evaluare întocmit la 26.08.2024 și avizele comisiilor de specialitate ale Consiliului Local Satu Mare,

Luând în considerare prevederile:

* art. 10 alin. (2) și art. 24 din Legea cadastrului și publicității imobiliare nr. 7/1996, republicată, cu modificările și completările ulterioare,
* art. 81 alin. (1), art. 127 alin. (1), art. 128 alin. (1), art. 129 alin. (1), art. 130 alin. (1) lit. a) și art. 198 din Ordinul privind aprobarea Regulamentului de recepție și înscriere în evidențele de cadastru și carte funciară nr. 600/2023, cu modificările și completările ulterioare,
* art. 551 pct. 6, art. 617, art. 619, art. 755-756, art. 759, art. 761 alin. (3), art. 762 alin. (3), art. 879 alin. (2), (5) şi art. 880 din Legea nr. 287/2009 privind Codul Civil, republicată cu modificările și completările ulterioare,

Ținând seama de prevederile Legii privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare,

În temeiul prevederilor art. 129 alin. (2) lit. c) coroborat cu alin. (6) lit b), ale art. 139 alin. (3) lit. g), precum şi ale art. 196 alin. (1) lit. a) din O.U.G. nr. 57/2019 privind Codul Administrativ cu modificările şi completările ulterioare,

Adoptă prezenta,

**H O T Ă R Â R E:**

**Art. 1.** Se aprobă raportul de evaluare întocmit de către S.C. Koncret S.R.L, în calitate de evaluator ANEVAR, care constituie anexa nr.1 la prezenta hotărâre.

**Art. 2.** Se însușește lucrarea de specialitate denumită ”Plan de amplasament şi delimitare a imobilului cu propunerea de dezlipire”, executată de ing. Soponar Radu Mihai, vizată de O.C.P.I. sub nr. 21133/17.03.2025, care face parte integrantă din prezenta hotărâre și constituie anexa nr. 2 la aceasta.

**Art. 3.** Se aprobă dezlipirea imobilului - teren înscris în CF nr. 191040 Satu Mare sub nr. cadastral 191040 în suprafață de 611 mp, după cum urmează:

- lot 1 - nr. cadastral 191856 în suprafață de 475 mp – având categoria de folosință curți construcții;

- lot 2 - nr. cadastral 191857 în suprafață de 136 mp – având categoria de folosință curți construcții;

**Art. 4.** (1) Se constituie cu titlu oneros dreptul de servitute de trecere cu piciorul ori mijloace de transport pe terenul în suprafață de 136 mp proprietatea privată a municipiului Satu Mare, înscris în CF 191040, nr. cad. 191857, în favoarea terenului, proprietatea numitelor Moldovan Adriana-Maria, Moldovan Adriana-Dana și Săsărean Gabriela Ecaterina, situat în Satu Mare, str. Liviu Rebreanu nr. 82, identificat prin CF 174484, număr cadastral 1888.

(2) Dreptul de servitute menționat la alineatul precedent se constituie pe o perioadă de 25 ani, la prețul de 196 euro/an. Suma reprezentând contravaloarea dreptului de servitute se va achita în lei la cursul BNR leu/euro valabil din ziua efectuării plății, data scadentă fiind 30 iunie a fiecărui an, iar la debutul perioadei pentru care se constituie servitutea se va achita o singură dată o garanție echivalentă cu suma a 196 euro.

(3) Cu 90 de zile înainte de expirarea celor 25 ani pentru care se constituie servitutea de trecere cu piciorul ori cu mijloace de transport, aceasta va putea fi reînnoită cu acordul ambelor părți.

(4) Pentru neachitarea la termenul de scadență a obligației ce decurge din dreptul de servitute de trecere acordat, conform Codului de Procedură Fiscală se instituie sancțiunea pecuniară pentru neplata în termen a obligațiilor.

**Art. 5.** (1) Toate cheltuielile privind operaţiunile de publicitate imobiliară și cheltuielile privind perfectarea contractului de acordare a dreptului de servitute cad în sarcina numitelor Moldovan Adriana-Maria, Moldovan Adriana-Dana și Săsărean Gabriela Ecaterina.

(2) Beneficiarele dreptului de servitute vor executa, pe cheltuiala lor, toate lucrările pentru a exercita și conserva servitutea, fiind interzisă edificarea de construcții pe terenul asupra căruia se instituie servitutea de trecere.

**Art. 6.** Cu ducerea la îndeplinire a prezentei hotărâri se încredințează Viceprimarul municipiului Satu Mare, desemnat prin Dispoziția Primarului de a semna acte în formă autentică, inițiatorul proiectului de hotărâre și Direcției Patrimoniu - Serviciul Patrimoniu Concesionări Închirieri din cadrul Aparatului de specialitate al Primarului municipiului Satu Mare.

**Art. 7.** Prezenta hotărâre se comunică prin intermediul Secretarului general al municipiului Satu Mare, în termenul prevăzut de lege, Primarului municipiului Satu Mare, domnului Băbțan Raul - Gabriel, Viceprimar al municipiului Satu Mare, Instituției Prefectului - Județul Satu Mare, Direcției Patrimoniu - Serviciul Patrimoniu Concesionări Închirieri și petentelor.

**Președinte de ședință, Contrasemnează**

**György Ildikó-Adél Secretar general,**

**Mihaela Maria Racolța**

Prezenta hotărâre a fost adoptată în ședință ordinară cu respectarea prevederilor art. 139 alin. (3) lit. g) din O.U.G. nr. 57/2019 privind Codul administrativ, cu modificările și completările ulterioare;

|  |  |
| --- | --- |
| Total consilieri în funcţie | 23 |
| Nr. total al consilierilor prezenţi | 22 |
| Nr. total al consilierilor absenţi | 1 |
| Voturi pentru | 22 |
| Voturi împotrivă | 0 |
| Abţineri | 0 |

Redactat în 3 exemplare originale

L.G.